## Ministru kabineta noteikumu projekta „Grozījumi

## Ministru kabineta 2008. gada 10. jūnija noteikumos Nr. 427

**„Tiesu eksperta sertifikācijas un resertifikācijas kārtība””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Tiesu ekspertu likuma 6. panta sestā daļa, 7. panta piektā un septītā daļā, 8. panta pirmā un otrā daļa un 26. panta trešā daļa. |
| 2. | Pašreizējā situācija un problēmas | Šobrīd tiesu ekspertu sertifikāciju noteic Ministru kabineta 2008. gada 10. jūnija noteikumi Nr. 427 „Tiesu eksperta sertifikācijas un resertifikācijas kārtība”(turpmāk – noteikumi Nr. 427). Noteikumi noteic tiesu eksperta sertifikācijas un resertifikācijas kārtību, tai skaitā maksu par tiesu eksperta sertifikācijas pārbaudījuma kārtošanu 100 Ls apmērā.  Analizējot šī brīža praksi, konstatēts, ka 80% no tiesu eksperta sertifikācijas pārbaudījuma kārtotājiem ir personas, kuras jau strādā un pēc sertifikāta iegūšanas turpinās darba attiecības valsts tiesu ekspertīžu iestādēs. Turklāt, pamatojoties uz Valsts un pašvaldību institūciju amatpersonu un darbinieku atlīdzības likuma Pārejas noteikumu 1.15. apakšpunktu ar 2010. gada 1. jūliju spēku zaudē Ministru kabineta 2008. gada 30. jūnija noteikumi Nr. 466 „Valsts tiesu eksperta mācību maksas un kvalifikācijas paaugstināšanas izdevumu segšanas un atmaksāšanas kārtība”, kas noteica arī kārtību, kādā valsts tiesu ekspertīžu iestāde atmaksā valsts tiesu ekspertam izdevumus, kas saistīti ar tiesu eksperta sertifikāta iegūšanu kādā no specialitātēm.  Ņemot vērā minēto, maksa par tiesu eksperta sertifikācijas pārbaudījuma kārtošanu 100 Ls apmērā valsts iestādē strādājošai personai, kurai pienākumu pildīšanai ir jāiegūst tiesu eksperta sertifikāts, nav adekvāta šobrīd esošajam ekspertu kandidātu un ekspertu atalgojumam.  Neveicot izmaiņas spēkā esošajos Noteikumos Nr. 427, kas reglamentē tiesu ekspertu sertifikāciju, tiesu ekspertīžu sistēma netiks attīstīta un esošā ekspertu kapacitāte nespēs nodrošināt procesa virzītāju un tiesu pieprasījumus pēc ekspertīzēm adekvātos termiņos. Līdz ar to ir nepieciešams radīt vienotu un sistematizētu pieeju visu valsts tiesu ekspertu neatkarīgi no tā vai viņi ir civilierēdņi, ārsti, policisti vai līgumdarbinieki, apmācības un kvalifikācijas paaugstināšanas izdevumu segšanai un atmaksai.  Vienlaikus norādām, ka Noteikumu Nr. 427 pielietošanas gaitā ir konstatētas neprecizitātes un nepilnības, līdz ar to, lai nodrošinātu minēto noteikumu normu vienādu izpratni, kā arī reglamentētu procedūras, nepieciešams aktualizēt tiesu ekspertu sertifikācijas un resertifikācijas kārtību, proti, precizējot tiesu ekspertu sertifikācijas un resertifikācijas aprakstu, sertifikācijas pārbaudījuma organizēšanas, norises un vērtēšanas kārtību.  Objektīvas un efektīvas resertifikācijas procedūras nodrošināšanai Noteikumos Nr. 427 ir nepieciešams precizēt pieteikumam pievienojamo dokumentu uzskaitījumu, jo praksē konstatēts, ka ne vienmēr Tiesu ekspertu darbības pārskatā minētās aktivitātes atbilst patiesībai. |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Izstrādātais Ministru kabineta noteikumu projekts „Grozījumi Ministru kabineta 2008. gada 10. jūnija noteikumos Nr. 427„Tiesu eksperta sertifikācijas un resertifikācijas kārtība”” (turpmāk - noteikumu projekts) precizē esošo tiesu ekspertu sertifikācijas un resertifikācijas kārtību, izmainot tiesu eksperta sertifikācijas pārbaudījuma maksu kopumā, nosakot to atbilstoši sniegto pakalpojumu pašreizējām izmaksām.  Noteikumu projekts nosaka maksu par atkārtota tiesu eksperta sertifikācijas pārbaudījuma kārtošanu.  Noteikumu projekts papildina Noteikumus Nr. 427 ar tiesu eksperta sertifikācijas pieteikumam pievienojamo dokumentu – individuālo apmācības plānu. Individuālais apmācības plāns ir nepieciešams apmācības programmas sagatavošanai, jo sniegs papildu informāciju par kandidāta sagatavotības līmeni attiecīgajā specialitātē.  Noteikumu projekts precizē recenzijā norādāmo informāciju, proti, vai tiesu eksperta izmantotās izpētes metodes atbilst Tiesu ekspertu padomē reģistrētām metodēm vai zinātniski pamatotām metodēm, ja tās Tiesu ekspertu padomē nav reģistrētas.  Noteikumu projekts precizē Noteikumu Nr. 427 20., 23. un 26. punktu atbilstoši minēto noteikumu 29. punktā noteiktajam, ka tiesu eksperta sertifikācijas pārbaudījumam ir divas daļas. Pārbaudījuma pirmajā daļā kandidāts sniedz rakstiskas atbildes uz 60 testa jautājumiem par apmācību programmas vispārīgo daļu un otro daļu; pārbaudījuma otrajā daļā kandidāts mutiski sniedz atbildes uz biļetē norādītajiem trijiem jautājumiem par apmācību programmas speciālo daļu un aizstāv recenzētos atzinumus, vienlaikus nosakot, ka kandidāts kārto tikai pārbaudījuma otro daļu, ja iepriekšējo divu gadu laikā jau ieguvis tiesu ekspertu sertifikātu kādā no specialitātēm.”.  Noteikumu projekts papildina noteikumus Nr. 427 ar pārbaudījuma otrās daļas otrajā specialitātē norises kārtību.  Noteikumu projekts precizē pārbaudījuma vērtēšanas kārtību, resertifikācijas kārtību, kā arī atkārtota pārbaudījuma kārtošanas nosacījumus.  Objektīvas un efektīvas resertifikācijas procedūras nodrošināšanai noteikumu projekts precizē tiesu eksperta resertifikācijas pieteikumam pievienojamo dokumentu uzskaitījumu.  Noteikumu projekts precizē termiņu, kādā iesniedzams pieteikums uz tiesu eksperta resertifikāciju.  Noteikumu projekts papildina noteikumus Nr. 427 ar diviem jauniem tiesu eksperta resertifikācijas atteikšanas kritērijiem. Minētie papildinājumi novērsīs praksē pastāvošo problēmu, ka tiesu eksperti Noteikumu 427 47. punktā noteiktajā termiņā neiesniedz pieteikumu tiesu eksperta resertifikācijai, kā arī nodrošinās, ka tiesu eksperti ekspertīzes veikšanai izmantos tikai Tiesu ekspertu padomē reģistrētas metodes, vai zinātniski pamatotas metodes.  Noteikumu projekts precizē noteikumu Nr. 427 5., 8. un 9. pielikumu, tai skaitā tiesu ekspertu specialitātes, tiesu ekspertu resertifikācijas kārtību saistītajās specialitātēs un tiesu eksperta darbības vērtēšanas kritērijus, kā arī papildina tos ar jaunu 10. un 11. pielikumu.  Noteikumu projekta 11. pielikums nodrošinās Tiesu ekspertu padomes locekļu vērtējumu pārskatāmību, tai skaitā informēs par vienu no tiesu eksperta darbības vērtēšanas kritērijiem disciplinārsoda esamību vai neesamību. |
| 5. | Projekta izstrādē iesaistītās institūcijas | Tieslietu ministrija un Valsts tiesu ekspertīžu birojs. |
| 6. | Iemesli, kādēļ netika nodrošināta sabiedrības līdzdalība | Nav attiecināms |
| 7. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Noteikumu projekts ir attiecināms uz šādām mērķa grupām:  1) tiesu ekspertu kandidāti;  2) tiesu eksperti. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms |
| 3. | Tiesiskā regulējuma finansiālā ietekme | Nav attiecināms |
| 4. | Tiesiskā regulējuma nefinansiālā ietekme | Nav attiecināms |
| 5. | Administratīvās procedūras raksturojums | Nav attiecināms |
| 6. | Administratīvo izmaksu monetārs novērtējums | Nav attiecināms |
| 7. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2011.gads** | | Turpmākie trīs gadi (tūkst. latu) | | |
| 2012.gads | 2013.gads | 2014.gads |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 2,4 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2,4 | 0 | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 2,4 | 0 | 0 | 0 | 0 |
| 2.1. valsts pamatbudžets | 2,4 | 0 | 0 | 0 | 0 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | **6.1. detalizēts ieņēmumu aprēķins**  **2011.gads**  Ievērojot, to ka tiesu ekspertu kvalifikācijas pārbaudījumu kārtošana paredzēta 2011.gada 2.pusgadā paredzēts, ka maksa par pārbadījuma kārtošanu tiks iekasēta Ls 60.  1) 35 ekspertu kandidāti x maksa par tiesu eksperta kvalifikācijas pārbaudījuma kārtošanu Ls 60 apmērā valsts iestādē strādājošai personai, kurai pienākumu pildīšanai ir jāiegūst tiesu eksperta sertifikāts = Ls 2100;  2) 10 ekspertu kandidāti x maksa par atkārtotu tiesu eksperta kvalifikācijas pārbaudījuma kārtošanu Ls 30 apmērā = Ls 300.  **Kopā ieņēmumi 2011.gadā – Ls 2400**.  **2012.gads**  1) 35 ekspertu kandidāti x maksa par tiesu eksperta kvalifikācijas pārbaudījuma kārtošanu Ls 60 apmērā valsts iestādē strādājošai personai, kurai pienākumu pildīšanai ir jāiegūst tiesu eksperta sertifikāts = Ls 2100;  2) 10 ekspertu kandidāti x maksa par atkārtotu tiesu eksperta kvalifikācijas pārbaudījuma kārtošanu Ls 30 apmērā = Ls 300.  **Kopā ieņēmumi 2012.gadā – Ls 2400**.  **2013.gads**  1) 35 ekspertu kandidāti x maksa par tiesu eksperta kvalifikācijas pārbaudījuma kārtošanu Ls 60 apmērā valsts iestādē strādājošai personai, kurai pienākumu pildīšanai ir jāiegūst tiesu eksperta sertifikāts = Ls 2100;  2) 10 ekspertu kandidāti x maksa par atkārtotu tiesu eksperta kvalifikācijas pārbaudījuma kārtošanu Ls 30 apmērā = Ls 300.  **Kopā ieņēmumi 2013.gadā – Ls 2400**.  **6.2. detalizēts izdevumu aprēķins**  **2011.gads**  2011.gadā plānots, ka eksperta kvalifikācijas pārbaudījumu kārtos 35 ekspertu kandidāti un 65 eksperti pieteiksies resertifikācijai; kopā 100 ekspertu kandidāti un eksperti  1) pasta sūtījumu izdevumi lēmumu nosūtīšanai ekspertu kandidātiem, kuriem piešķirta eksperta kvalifikācija; 91 eksperti x Ls 0,41 ( Ls 0,06 aploksne, Ls 0,35 vēstules marķēšana) = Ls 37 + Ls 4 (9 ekspertu kandidātiem, kuri atkārtoti kārto pārbaudījumu); kopā Ls 41;  2) pasta sūtījumu izdevumi lēmumu nosūtīšanai ekspertu kandidātiem, kuriem nav piešķirta eksperta kvalifikācija; 9 ekspertu kandidāti x Ls 0,99 par ierakstītu vēstuli = Ls 9; Ls 1 (1 ekspertu kandidātam, kurš atkārtoti kārto pārbaudījumu); kopā Ls 10;  3) Sludinājums laikrakstā „Latvijas Vēstnesis” – Ls 26;  4) Ekspertu kandidātu atzinumu recenzēšana: 6 atzinumi x Ls 69 atlīdzība recenzentam x 2 (par otru specialitāti) = Ls 828;  5) Atzinumu tulkošana Ls 260;  6) Ārvalstu recenzenta eksperta piedalīšanās sertifikācijas komisijas darbā (komandējuma izdevumi) Ls 1151;  7) Sertifikātu izgatavošana: 100 sertifikāti x Ls 0,40 par vienu sertifikātu x 2 (par otru specialitāti) + Ls 4 (10 ekspertu kandidāti kārto atkārtoti x Ls 0,40 ) = Ls 84.  **Kopā izdevumi 2011.gadā – Ls 2400.**  **2012.gads**  2012.gadā plānots, ka eksperta kvalifikācijas pārbaudījumu kārtos 35 ekspertu kandidāti un 118 eksperti pieteiksies resertifikācijai; kopā 153 ekspertu kandidāti un eksperti;  1) pasta sūtījumu izdevumi lēmumu nosūtīšanai ekspertu kandidātiem, kuriem piešķirta eksperta kvalifikācija; 138 eksperti x Ls 0,41 ( Ls 0,06 aploksne, Ls 0,35 vēstules marķēšana) = Ls 57 + Ls 4 (9 ekspertu kandidātiem, kuri atkārtoti kārto pārbaudījumu); kopā Ls 61;  2) pasta sūtījumu izdevumi lēmumu nosūtīšanai ekspertu kandidātiem, kuriem nav piešķirta eksperta kvalifikācija; 15 ekspertu kandidāti x Ls 0,99 par ierakstītu vēstuli = Ls 15; Ls 1 (1 ekspertu kandidātam, kurš atkārtoti kārto pārbaudījumu); kopā Ls 16;  3) Sludinājums laikrakstā „Latvijas Vēstnesis” – Ls 26;  4) Ekspertu kandidātu atzinumu recenzēšana: 6 atzinumi x Ls 69 atlīdzība recenzentam x 2 (par otru specialitāti) = Ls 828;  5) Atzinumu tulkošana Ls 260;  6) Ārvalstu recenzenta eksperta piedalīšanās sertifikācijas komisijas darbā (komandējuma izdevumi) Ls 1083  7) Sertifikātu izgatavošana: 153 sertifikāti x Ls 0,40 par vienu sertifikātu x 2 (par otru specialitāti) + Ls 4 (10 ekspertu kandidāti kārto atkārtoti x Ls 0,40 ) = Ls 126.  **Kopā izdevumi 2012.gadā – Ls 2400.**  **2013.gads**  2013.gadā plānots, ka eksperta kvalifikācijas pārbaudījumu kārtos 35 ekspertu kandidāti un 183 eksperti pieteiksies resertifikācijai; kopā 218 ekspertu kandidāti un eksperti;  1) pasta sūtījumu izdevumi lēmumu nosūtīšanai ekspertu kandidātiem, kuriem piešķirta eksperta kvalifikācija; 195 eksperti x Ls 0,41 ( Ls 0,06 aploksne, Ls 0,35 vēstules marķēšana) = Ls 80 + Ls 4 (9 ekspertu kandidātiem, kuri atkārtoti kārto pārbaudījumu); kopā Ls 84;  2) pasta sūtījumu izdevumi lēmumu nosūtīšanai ekspertu kandidātiem, kuriem nav piešķirta eksperta kvalifikācija; 23 ekspertu kandidāti x Ls 0,99 par ierakstītu vēstuli = Ls 23; Ls 1 (1 ekspertu kandidātam, kurš atkārtoti kārto pārbaudījumu); kopā Ls 24;  3) Sludinājums laikrakstā „Latvijas Vēstnesis” – Ls 26;  4) Ekspertu kandidātu atzinumu recenzēšana: 6 atzinumi x Ls 69 atlīdzība recenzentam x 2 (par otru specialitāti) = Ls 828;  5) Atzinumu tulkošana Ls 260;  6) Ārvalstu recenzenta eksperta piedalīšanās sertifikācijas komisijas darbā (komandējuma izdevumi) Ls 1000;  7) Sertifikātu izgatavošana: 218 sertifikāti x Ls 0,40 par vienu sertifikātu x 2 (par otru specialitāti) + Ls 4 (10 ekspertu kandidāti kārto atkārtoti x Ls 0,40 ) = Ls 178.  **Kopā izdevumi 2013.gadā – Ls 2400** | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Noteikumu projekts tiek virzīts kopā ar Ministru kabineta noteikumu projektu „Tiesu ekspertu specialitāšu klasifikators”. |
| 2. | Cita informācija | Nav |

 Anotācijas V un VI sadaļa – nav attiecināms

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tiesu ekspertu padome. |
| 2. | Projekta izpildes ietekme uz pārvaldes funkcijām | Institūciju funkcijas un uzdevumi ar šo projektu netiek sašaurinātas vai paplašinātas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Jaunu institūciju izveidi projekts neparedz. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Esošās institūcijas projekts neparedz likvidēt. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Esošās institūcijas projekts neparedz reorganizēt. |
| 6. | Cita informācija | Nav |

Tieslietu ministrs A. Štokenbergs

12.05.2011. 15:38

1952

K. Bajāre

67036775, Kintija.Bajare@tm.gov.lv